Josef Jelínek

Josef Jelínek (Praga, Txekoslovakia, 1941eko urtarrilaren 9a – ibidem, 2024ko azaroaren 29) txekiar futbolari profesionala izan zen. Aurrelari aritzen zen.

Ibilbide gehiena Dukla Praga taldean egin zuen, 1958 eta 1967 artean, eta Txekoslovakiako bost liga eta hiru kopa irabazi zituen.

Txekoslovakiako futbol selekzio nazionalarekin 10 partida jokatu zituen. Txilen jokatutako 1962ko Munduko Futbol Txapelketan parte hartu zuen, eta txapeldunorde izan zen selekzio hartako kideetatik bizirik iraun zuen azkena izan zen.

Kategoria:Pragatarrak
Kategoria:Txekoslovakiako futbolariak
Kategoria:Txekiar Errepublikako futbolariak
Kategoria:Pragan hildakoak